ET Euroopa Liidu Teataja C 336/1

KOMISJONI TEATIS,

põllumajandusvaldkonna õigusaktid on vananenud

(Komisjoni 11. veebruari 2003. aasta teatise neljas eesmärk liidu õiguse ajakohastamine ja lihtsustamine [KOM(2003) 71 (lõplik)]) millega ametlikult teatatakse, et teatavad liidu

2010/C 336/01

Tegevusraamistik

Liidu õiguse läbipaistvuse parandamine on üks osa paremast seadusandlusstrateegiast, mida liidu institutsioonid rakendavad Lissaboni, Stockholmi, Göteborgi ja Laekeni Euroopa Ülemkogudel sõnastatud taotluste tulemusena.

Alates liidu varajastest etappidest 1950. aastatel on ühenduse seadusandlik tegevus suurendanud pidevalt õigusaktide arvu, millest mitmed võeti vastu ilma kehtivusaega kindlaks määramata. Seetõttu jäävad need aktid ametlikult kehtima, kuigi nende õiguslik mõju on tihti juba ammu lõppenud.

Neljas eesmärk: liidu õigustiku korralduse ja esitusviisi läbivaatamine

Komisjoni 11. veebruari 2003. aasta teatisega [KOM(2003) 71 (lõplik)] käivitatud liidu õigustiku ajakohastamise ja lihtsustamise tegevusraamistiku neljandas eesmärgis tunnistatakse, et praegu kehtiv liidu õigustik sisaldab mitmeid tekste, mis on aegunud ja millel puudub praktiline asjakohasus või laiem huvi, kuid mis sellest olenemata jäävad jõusse, kuna neid ei ole selgesõnaliselt kehtetuks tunnistatud. Selline olukord on tingitud mitmesugustest põhjustest. Mõnede õigusaktide kohaldamisaeg on ajaliselt piiratud või neid kohaldatakse ainult nende vastuvõtmise ajal. Teised õigusaktid kehtivad (ametlikult) endiselt, kuigi nende õiguslikku alust on muudetud või see on kadunud. Mitmed õigusaktid on adresseeritud üksnes üksikutele liikmesriikidele või ettevõtjatele ning seetõttu ei paku need üldist huvi ega ole asjakohased.

Olenemata põhjustest, miks need ei ole praegu liidu kodanike jaoks asjakohased, ei tohiks sellised nn kehtivaks liigitatud õigusaktid muuta keerulisemaks ja segasemaks liidu kehtiva õigustiku üldpilti. Pärast kõnealuste õigusaktide kehtetuks tunnistamist oleks meil võimalik ligi pääseda „olulisele” õigustikule, mis sisaldaks tegelikult ja üldiselt kohaldatavaid õigusakte, võimaldades kasutajasõbralikumalt esitada ning tõhusamalt ja aega säästvamalt kasutada selliseid liidu õigusele ligipääsu hõlbustavaid vahendeid nagu näiteks CELEX, EUR-Lex ja kehtivate õigusaktide loetelu.

Mõnel juhul oleks kõnealuste õigusaktide selgesõnaline kehtetuks tunnistamine asjakohane. Liidu õigustikust jäetakse õigusliku olukorra selguse huvides ametlikult välja eelkõige need aktid, mille sisu on üle võetud järgmiste aktidega. Muude aktide puhul, mis moodustavad enamiku, oleks õigustatud nende väljajätmine kehtivast õigustikust mingil muul viisil. Eespool nimetatud teatises tehakse ettepanek, et institutsioonid peaksid aktiivselt uurima, kuidas kõige paremini jätta aegunud ja potentsiaalselt eksitav informatsioon õigustikust välja, et tagada selge, loogiline ja asjakohane esitusviis.

Lisas loetletud õigusaktide mõju on lõppenud. Seetõttu on käesoleva teatise eesmärk ametlikult tunnistada, et kõnealused aktid on aegunud. Vananenud õigusaktid tehti kindlaks objektiivsete kriteeriumide alusel, millega tagatakse, et nende mõju on lõppenud ning nendes sisalduvad kohustused on täidetud. See on seotud peamiselt, kuid mitte ainult järgmiste õigusaktide liikidega:

— liidu finantstoetuse andmist käsitlevad õigusaktid;

— staatuse andmist või erandite tegemist käsitlevad õigusaktid (erandid), mis on ajaliselt piiratud ja aegunud;

— ajutist laadi õigusaktid, põhiliselt nn turustusaasta määrused (abisummade kindlaksmääramine, finantsabi ülemmäärad, sekkumiskünnised, kuupäevad, tariifikvootide haldamisega seotud aastased eeskirjad, prognoositava tarnebilansi kehtestamine äärepoolseimate piirkondade ja Egeuse mere saarte jaoks jne);

— õigusliku mehhanismiga seotud komisjoni õigusaktid (nt sekkumine või imporditollimaksude süsteem pärast Uruguay vooru), mis enam ei kehti [ning kus õigusliku raamistiku asendamisega ei ole võimalik ette näha õiguslikku alust nende tühistamiseks];

— turutoetuse erimeetmed, mis on võetud loomahaigustega seotud hädaolukordadega tegelemiseks;

— ajutised või üleminekumeetmed seoses uute liikmesriikide ühinemisega või õigusaktid, mis on ühinemise tõttu vananenud.

Käesoleva teatise lisas on esitatud iga õigusakti vananemise põhjus. Käesolev teatis hõlmab järgmiste ühise põllumajanduspoliitika sektorite õigusakte (vastu võetud enne 31. detsembrit 2009): teravili, sealiha, lamba- ja kitseliha, linnuliha ja munad, otsetoetused, piim, riis, vein, suhkur, veise- ja vasikaliha, tubakas, banaanid, puu- ja köögivili, töödeldud puu- ja köögivili, raamatupidamisarvestus, oliiviõli, I lisas loetlemata tooted, eksporditoetused, litsentsid ja tagatised, põllumajandusstatistika, maaelu areng. Tuleks siiski märkida, et ka muud enne eespool nimetatud kuupäeva vastu võetud õigusaktid, mis kuuluvad loetletud sektoritesse sektorisse või muusse sektorisse, ning käesoleva teatisega hõlmatata õigusaktid võivad osutuda aegunuks. Sellisel juhul käsitletakse neid järgmises samalaadses teatises.

Kokkuvõte

Komisjonil palutakse käesolev teatis heaks kiita.

Sellest tulenevalt ja järgides liidu kehtiva õigustiku vähendamise suuniseid ning tegutsedes komisjoni õigusaktidega seotud lihtsustamise raamistiku piires,

— jäetakse kehtivast liidu õigustikust välja lisas loetletud õigusaktid;

— palutakse väljaannete talitusel välja jätta kõnesolevad õigusaktid liidu kehtivate õigusaktide loetelust;